GiliGold/VAD_KnessetCorpus huggingface dataset:
דניאל אילון:
 אבל העולים החדשים מביאים את המסמכים האלה
דניאל אילון:
 ולעשות הרקשה ביומטרית לראות שאתה זה אתה, כי אתה נכנס פעם אחת וגמרנו
יצחק פינדרוס:
יש מבחן התוצאה
יצחק פינדרוס:
 במבחן התוצאה מסתובבים בירושלים - - -
דניאל אילון:
זה עוד לא התחיל אבל
יצחק פינדרוס:
זה באיזה שהוא מקום כן, יש לך 30,000 איש שהם במעמד שהיא הייתה
יצחק פינדרוס:
 ואני מתאר לעצמי שאם לא הייתה ילדה נכה אז לא בטוח שהיא הייתה בסוף זה האזרחות
יצחק פינדרוס:
 רוב האנשים מעדיפים לא לעשות את זה
יצחק פינדרוס:
 אמרתי פעם, אנשים שירושלים עומדת עליהם, מעדיפים לא לעשות את זה
יצחק פינדרוס:
 כנראה שיש משהו בעייתי בתהליך שיש סיבה למה הם לא עושים את זה
יצחק פינדרוס:
 יש סיבה למה הם לא עושים את זה
דניאל אילון:
בגלל התהליך הם לא עושים את זה? באמת?
יצחק פינדרוס:
סליחה, אני חי פה
יצחק פינדרוס:
 אבא שלי לא יצא מהארץ, עלה לארץ ב-1967
יצחק פינדרוס:
 יצא פעם ראשונה מהארץ לדעתי ב-30 שנה אחר כך, אני חושב שאפילו יותר
יצחק פינדרוס:
 בשנות ה-80
יצחק פינדרוס:
 לא יצא אפילו מהארץ
יצחק פינדרוס:
 אתה יודע מתי הוא עשה עלייה? כשהתחילו בטיסות לעשות בעיה שתעודת זהות לא בתוקף לא נותנים לו להיכנס, אז הוא הלך לעשות עלייה
יצחק פינדרוס:
 אני מדבר איתך מעל 30 שנים
יצחק פינדרוס:
 גידל משפחה, רכש דירה
יצחק פינדרוס:
 בא לגור פה, לא חזר לארץ, לא שום דבר
יצחק פינדרוס:
 לא תכנן לחזור
יצחק פינדרוס:
 לא היה לו אפילו ספק שהוא יחזור
יצחק פינדרוס:
 אמא שלו באה לגור פה
יצחק פינדרוס:
 לא, שום דבר
יצחק פינדרוס:
 לא, נשאר פה
יצחק פינדרוס:
 ואם אתה חושב שבגלל שהוא פחד שהילדים שלו יהיו ישראלים, אנחנו היינו ישראלים אוטומטית
יצחק פינדרוס:
 לא הייתה לו שום סיבה אחרת ולא עשה עלייה
יצחק פינדרוס:
 לא עשה שום עלייה
דניאל אילון:
מה יכולה להיות הסיבה?
יצחק פינדרוס:
בשביל לעבור את הדבר הזה
יצחק פינדרוס:
 הוא יעלה עכשיו לנסוע לארצות הברית, בשנות ה-70 בשביל להביא אפוסטילה לתעודת לידה שלו? למה שהוא יעשה את זה? למה שהוא ילך ויהפוך את העולם? הוא נמצא פה, הוא חי פה
יצחק פינדרוס:
 גידל פה, ברוך השם, 11 ילדים
דניאל אילון:
זאת אפשרות, אבל אני לא משוכנע
יצחק פינדרוס:
ואמרתי, התחתן פה
יצחק פינדרוס:
 גר פה, לא היה לו שום דבר, לא עלה על מטוס
יצחק פינדרוס:
 דרך אגב, אמא שלי 40 שנה לא עלתה על מטוס
יצחק פינדרוס:
 אבא שלי 30 שנה והוא נסע לאיזה צורך, אז הוא נסע אחרי 30 שנה
יצחק פינדרוס:
 לא עלה על מטוס
דניאל אילון:
חוק הכניסה, וזה רק לזכאי שבות, באמת מאפשרת לזכאי שבות להחליט כמו שאתה אומר
דניאל אילון:
 כמה שנים הוא רוצה להיות פה בלי לעשות
דניאל אילון:
 זאת פריווילגיה
דניאל אילון:
 האם זאת הסיבה, הקושי להגיע פעם אחת על פני שנים? אולי
דניאל אילון:
 אני לא משוכנע בזה
דניאל אילון:
 אבל אנחנו מאפשרים
דניאל אילון:
 החוק מאפשר רק לזכאי שבות
דניאל אילון:
 לא לתושב ארעי אחר
יצחק פינדרוס:
תרצי להתייחס, רחלי?
רחל מורגנשטרן:
בוקר טוב, אני רחל מורגנשטרן מחיים וחסד
רחל מורגנשטרן:
 אני שמחה להיות כאן שוב היום ואני מודה ליושב הראש על הוועדה ועל התהליך שהם מובילים ולשותפים לדרך
רחל מורגנשטרן:
 יואל שתמיד זמין לכל פנייה ומענה
יצחק פינדרוס:
דרך אגב, אבא שלך מתי עשה עלייה?
רחל מורגנשטרן:
אפשר להתייחס לזה בסוף?
יצחק פינדרוס:
עוד לא?
רחל מורגנשטרן:
לא, הוא עשה כבר עלייה
רחל מורגנשטרן:
 לקח לו 30 שנה כי הוא לא ידע איך הוא משיגים את הניירת
רחל מורגנשטרן:
 אני רוצה להתייחס לשני פרמטרים
יצחק פינדרוס:
וגם כן הוא לא חשב לחזור
רחל מורגנשטרן:
לא, הוא לא חזר
רחל מורגנשטרן:
 הוא פה מאז, לפני 50 שנה כמעט עכשיו
רחל מורגנשטרן:
 אני רוצה להתייחס לשני דברים: בוועדה הראשונה אנחנו הבנו שאנחנו מתייחסים למספר פיקטיבי
רחל מורגנשטרן:
 אף פעם לא, לא שמעתי אף פעם שאנחנו דיברנו על משהו שהוא נרשם והוא תעודת זהות ביומטרית
רחל מורגנשטרן:
 זו בשורה שאני שומעת כאן היום לראשונה
רחל מורגנשטרן:
 אני הבנתי שכמו שביטוח לאומי נותן שירות באמצעות מספר מזהה פיקטיבי, פנימי שלו, משרד החינוך
רחל מורגנשטרן:
 הם קוראים לזה פיקטיבי כי זה לא מספר זהות ביומטרי
יוסף אפרתי:
זה מספר מזהה, זה לא מספר פיקטיבי
רחל מורגנשטרן:
זה מספר מזהה, בדיוק
רחל מורגנשטרן:
 מספר מזהה, סליחה
רחל מורגנשטרן:
 נכון
רחל מורגנשטרן:
 מספר מזהה, כל משרד ממשלתי מנפיק לעצמו
רחל מורגנשטרן:
 אם זה ביטוח לאומי אז הוא מאורגן על כל המערכות שלו, מסתנכרן עם קופות חולים, אנשים מקבלים שירות
רחל מורגנשטרן:
 אם זה היה משרדים אחרים, כמו שהודענו פה לפני שנה, אז היה חסר גדול בשירות
רחל מורגנשטרן:
 ויש משרדים שכבר כן הצליחו להתארגן עם הנושא הזה ומשרדים שפחות הצליחו להתארגן
רחל מורגנשטרן:
 משרדים שלא חושבים להתארגן
רחל מורגנשטרן:
 כל אחד ומידת המגויסות שלו לאוכלוסייה
רחל מורגנשטרן:
 מה שברור זה שלא היה צריך תהליך כדי להוכיח כל מיני דברים, חוץ מאשרה שאתה נמצא פה בארץ כבר 183 יום, זכאי שבות וביטוח לאומי נותן לו מספר ונותן לו שירות
רחל מורגנשטרן:
 אגב, ביטוח לאומי נותן שירות, קופת חולים נותנת
רחל מורגנשטרן:
 אבל בתי חולים מזהים אותם כמו זרים וגובים מהם מחירים כמו תיירים
רחל מורגנשטרן:
 חוץ מירושלים, שאז מכירים יותר את הציבור
רחל מורגנשטרן:
 שזה עוד משהו אקוטי, שבן אדם שנמצא בבית חולים לא יכול עכשיו לרוץ להביא לך אפוסטיל מארצות הברית, כי הוא צריך לקבל מספר מזהה
רחל מורגנשטרן:
      ההבנה הייתה שרשות האוכלוסין תיקח את האחריות, תיתן מספר מזהה שמערך הדיגיטל יוכל להעלות למערכות הממשלתיות השונות וכולם יהיו מסונכרנים על אותו דבר
רחל מורגנשטרן:
 לא יקרה מצב שרשות המיסים, הדוברת צריכה לטפל בפניות מזעריות כי אין לבן אדם מספר שמסתנכרן
רחל מורגנשטרן:
 אני אתן לכם יותר מזה, ברשות המיסים, אם בן אדם, יש לי חיילים שהיו חיילים בודדים
רחל מורגנשטרן:
 כשהם מגיעים לישראל הם מקבלים מספר זהות
רחל מורגנשטרן:
 בלי מעמד, בלי עלייה, בלי ניירת, המדינה נותנת להם מספר זהות
רחל מורגנשטרן:
 ואחר כך הם חוזרים הביתה חזרה לחו"ל
רחל מורגנשטרן:
 באים לפה אחרי חמש שנים, ארבע שנים, ורוצים להשתקע
רחל מורגנשטרן:
 עדיין הם לא עשו עלייה פורמלית
רחל מורגנשטרן:
 ברשות המיסים יש להם כבר מספר זהות, המספר ההוא נשאר
רחל מורגנשטרן:
 לא יכולים לקבל שום דבר
רחל מורגנשטרן:
 לא לקנות דירה, לא לפתוח עסק, לא להגיש, כלום
רחל מורגנשטרן:
 שום דבר
רחל מורגנשטרן:
 כי מספר הזהות שם
שמואל איזרזר:
זה לא מדויק
רחל מורגנשטרן:
זה מה שאני מקבלת, הפניות
רחל מורגנשטרן:
 הלוואי וזה לא מדויק, אני אשמח
רחל מורגנשטרן:
 אבל אני פונה כל פעם לאנשים טובים שעוזרים לנו והם מצליחים בסוף להנפיק את המספר
רחל מורגנשטרן:
 אבל זה תהליך שלוקח חודשים ארוכים
רחל מורגנשטרן:
      ברגע שאנחנו הגענו למקום שהבשורה של המספר המזהה, מספר זיהוי, לא מספר זהות, יהפוך להיות כמו תהליך עלייה מבחינת הניירת שצריכים להגיש, אני לא יודעת אם אנחנו נגיע לאן שאנחנו רוצים
רחל מורגנשטרן:
 כי שוב, אנחנו מדברים על מתן שירות כאן ועכשיו
רחל מורגנשטרן:
 אני לא יודעת אם אתם יודעים, כדי לקבל מסמכים מארצות הברית, תהליך מאוד מאוד ארוך
רחל מורגנשטרן:
 אפוסטיל, תעודת לידה מקורית, תעודת יושר
רחל מורגנשטרן:
 אם אתה נמצא בחו"ל לפני עלייה, אתם צודקים במאה אחוז, אין בעיה, תתארגנו על המסמכים ותבואו
רחל מורגנשטרן:
 אגב, אנחנו מנחים את זה את האנשים שפונים אלינו ואנחנו משרתים קהילה גדולה, אל תבואו לארץ בלי המסמכים האלה
רחל מורגנשטרן:
 אל תגיעו, חבל, אחר כך תיתקעו פה
רחל מורגנשטרן:
 זה משהו שאנחנו מאוד משקיעים
רחל מורגנשטרן:
 אבל אנשים שחיים פה כבר חמש שנים ו-10 שנים, משפחות עם ילדים קטנים, יקומו, ייסעו לחו"ל כדי להביא תעודות לידה מקוריות עם אפוסטיל? לא
רחל מורגנשטרן:
 אז הם יגישו בקשה
רחל מורגנשטרן:
 אז זה לוקח כמה חודשים
רחל מורגנשטרן:
 אבל בינתיים תעודת יושר פג תוקף
רחל מורגנשטרן:
 ואז האפוסטיל כבר לא טוב
רחל מורגנשטרן:
 מה שגב' ארנטרוי סיפרה לכם, יש לנו עשרות אם לא מאות מקרים
רחל מורגנשטרן:
      היה לנו עכשיו בספטמבר פרויקט עם נפש בנפש של עלייה מהארץ
רחל מורגנשטרן:
 אתם בטח שמעתם עליו
רחל מורגנשטרן:
 ששם היו אי אילו התאמות כאלה ואחרות כדי להקל על הבירוקרטיות האלו והייתה היענות מאוד מאוד גדולה
יצחק פינדרוס:
כמה עלו מזה?
רחל מורגנשטרן:
אין לי את הנתונים פה, אבל הרבה
רחל מורגנשטרן:
 הרבה
רחל מורגנשטרן:
 תשאל את נפש בנפש
רחל מורגנשטרן:
 אנחנו רק היינו הגשר
רחל מורגנשטרן:
 אבל עודדנו אנשים, אנחנו מעודדים אנשים
בשמת בן גיגי:
היא מצטנעת, היא לא הגשר
בשמת בן גיגי:
 היא מהותית
רחל מורגנשטרן:
זה בזכות, כמו שאמרתי, בזכות השותפים
רחל מורגנשטרן:
 אם אין עם מי לעבוד
רחל מורגנשטרן:
 אבל יותר ויותר אנחנו רואים אנשים ששואלים אנחנו רוצים לעשות עלייה, אבל זה קשה לנו בינתיים
רחל מורגנשטרן:
 אתה יכול לשאול את ארז כמה תיקי עלייה הוא פותר
רחל מורגנשטרן:
 הוא מדבר על מסות
רחל מורגנשטרן:
 זה לא אחד וזה לא שניים
רחל מורגנשטרן:
      אז אם המטרה של המספר הזה בסופו של דבר היא להפוך להיות כמו עלייה, אולי עדיף שביטוח לאומי קצת ייכנס יותר וייתן את האישור
יצחק פינדרוס:
 לפי מה שאומרים, אולי עדיף לחזור למספר המזהה של ביטוח לאומי
יצחק פינדרוס:
 אני לא רואה פתרון
יצחק פינדרוס:
 אני מקריא, אני קורא עוד פעם, כי אולי אני טעיתי
יצחק פינדרוס:
 אייל סיסו בישיבה הקודמת
יצחק פינדרוס:
 ישבנו דיברנו, עשיתי התייעצות עם הצוות שלי
יצחק פינדרוס:
 עם יואל, הצוות המשפטי, דניאל סולומון, אודליה ואנשים נוספים
יצחק פינדרוס:
 עברנו על הכול
יצחק פינדרוס:
 מסתבר שבחוק האזרחות, בחוק נרשם כל אשרות מסוג א', כלומר א'1, תושב ארעי, א'2 שזה סטודנט, א'3 שזה איש דת, א'4 וכו' אנחנו מחויבים למעשה לרשום אותם במרשם האוכלוסין לקבל זיהוי
יצחק פינדרוס:
 אם אתה מחויב, למה אתה מחכה למסמך?
דניאל אילון:
מה זאת אומרת? ציטוט מדויק
יצחק פינדרוס:
לא, אתה אומר אני מחויב, בתנאי שהוא יביא לי רשימת מכולת
דניאל אילון:
לא, נו, ברצינות
דניאל אילון:
 איך אני רושם אנשים? בהצהרה?
יצחק פינדרוס:
 בעצם זה שהוא באשרה, זה מה שאני מבין
יצחק פינדרוס:
 אני לא יועץ משפטי, אני מתנצל
יצחק פינדרוס:
 אבל כשאתה אומר אני מחויב מי שנמצא פה באשרה הזאת לרשום אותו, אז אתה מחויב נאו הוא מחויב להביא מסמכים בשביל שתרשום אותו? זאת אומרת, החיוב הוא על מי? אתה יודע, בגמרא, החיוב הוא על מי? אני צריך להביא מסמכים בשביל שאתה תרשום אותי או שאתה מחויב לרשום אותי? החובה היא של מי?
דניאל אילון:
יושבים כאן אין סוף גופים
דניאל אילון:
 כל אדם שרוצה לממש זכות, החוק, וכאן זה ממש חקיקה ראשית, דורש ממנו כמה דברים
דניאל אילון:
 תעודת זהות ביומטרית זה על פי חוק
דניאל אילון:
 רישום דת, רישום לאום
דניאל אילון:
 אם רוצים לרשום דת, אז מביאים את הכתובה של מישהו
דניאל אילון:
 זה החוק הראשי דורש את זה
דניאל אילון:
 זה א'-ב'
יצחק פינדרוס:
אז אל תרשום אותו במרשם אוכלוסין
דניאל אילון:
אנחנו מדברים פה על בירוקרטיה, בשביל זה התכנסנו
דניאל אילון:
 זה בירוקרטיה קטנה
יצחק פינדרוס:
 הוועדה הזאת בזה עוסקת
יצחק פינדרוס:
 בוא, אני אחדש לך חידוש
דניאל אילון:
לא
דניאל אילון:
 אבל הנה, נפלא
דניאל אילון:
 לפתרונות בירוקרטיים
יצחק פינדרוס:
בשביל לחסל בירוקרטיה
יצחק פינדרוס:
 אנחנו האגודה למלחמה בבירוקרטיה
דניאל אילון:
לא, מדובר כאן על עניין מהותי
דניאל אילון:
 ההודעה של ראש הרשות שהייתה, שהקראת בדיוק, שהאנשים האלה יקבלו מספרי זהות ישראליים, של תשע ספרות - - -
יצחק פינדרוס:
אם הם יעברו שלושת רבעי תהליך עלייה
דניאל אילון:
תהליך עלייה? הם כבר עברו, הם כבר קיבלו אשרה, הם תלמידי ישיבה
דניאל אילון:
 כנראה שמישהו כבר מכיר אותם
דניאל אילון:
 אז הם כבר עשו חצי דרך
יצחק פינדרוס:
אני שואל מה הוא יצטרך להביא בנוסף אחרי האשרה שהוא קיבל? זאת השאלה
דניאל אילון:
ועל פני כמה זמן, נכון?
יצחק פינדרוס:
לא על פני כמה זמן
יצחק פינדרוס:
 אני חושב שהוא היה צריך לקבל את זה ביום הראשון שהוא הגיע
יצחק פינדרוס:
 אתה אומר שאתה לא יכול, זה בסדר
יצחק פינדרוס:
 אני שואל מה הוא יצטרך להביא, להמציא, חוץ מאשרה? חוץ מאשרה והוכחה שהוא נמצא פה כבר שנתיים, מה עוד הוא יצטרך להביא בשביל לקבל את אותו מספר?
דניאל אילון:
אני רוצה להגיד בדיוק
יואל ליפובצקי:
אז כמו שאמרתי, כדי להירשם הוא יצטרך להביא תעודת לידה, תעודת מידע על מצב אישי
יצחק פינדרוס:
את זה הוא לא הביא באשרת סטודנט
יואל ליפובצקי:
 כי שם הוא לא היה רשום במרשם התושבים, נכון
יואל ליפובצקי:
 תעודת נישואים כמובן, אם הוא שינה שמות תוך כדי, זה לא הרבה כאלה יש
יואל ליפובצקי:
 אבל אם הוא שינה, אז גם תעודה לשינוי שם
יצחק פינדרוס:
כן, יש עוד מישהו שרוצה להתייחס?
דניאל אילון:
איך הוא יביא את זה לביטוח לאומי? איך הם ידעו שיש לה ילדים אם היא לא תביא להם הוכחה שיש לה ילדים? זה אותם הדברים
דניאל אילון:
 ביטוח לאומי, שלא נתבלבל ונחשוב שהוא רואה מישהו ומחלק לו מסמך פיקטיבי וכל אחד מקבל מה שהוא רוצה
יצחק פינדרוס:
לא, אין לו, אין לו בעיה
יצחק פינדרוס:
 ביטוח לאומי אין לו בעיה
יצחק פינדרוס:
 אני חייב לומר, אתה יודע למה אין לו בעיה? כי ביטוח לאומי יש לו עוד משהו
דניאל אילון:
מה יש לו?
יצחק פינדרוס:
הוא גם גובה
דניאל אילון:
נו, אז?
יצחק פינדרוס:
יש משהו מאוד מעניין במדינת ישראל
יצחק פינדרוס:
 נכון התכנסנו לבירוקרטיה? יש משהו מאוד מעניין במדינת ישראל
יצחק פינדרוס:
 מי שגובה אין בירוקרטיה
יצחק פינדרוס:
 אין שום בעיה
יצחק פינדרוס:
 אתה נכנס לעיריית ירושלים בשביל לשלם, הכול בסדר
יצחק פינדרוס:
 בשביל לקבל יש תהליך
יצחק פינדרוס:
 יש תהליך
יצחק פינדרוס:
 תביא מסמכים
יצחק פינדרוס:
 אני לא צריך, אני אומר לביטוח לאומי אני לא הבאתי לך מסמך בכלל שאני גר כל כך הרבה זמן
יצחק פינדרוס:
 מאיפה אתה יודע שאני גר כל כך הרבה זמן? למה אני צריך לשלם לך? תוכיח אתה
יצחק פינדרוס:
 לא, הוא לא צריך להוכיח שום דבר
יצחק פינדרוס:
 דבר ראשון הוא גובה, אחר כך הוא מתחיל לדבר איתך
יצחק פינדרוס:
 אז כשהוא גובה ממך אז יש לו מספר, הוא יודע כמה ילדים יש לך והוא יודע כמה נכדים יש לך
יצחק פינדרוס:
 ואל תוכיח לו בכלל שהילדים הם שלך
יצחק פינדרוס:
 שום דבר, הכול בסדר
יצחק פינדרוס:
 אבל זאת בדיוק, התפיסה הזאת זאת הבעיה
יצחק פינדרוס:
 הוועדה הזאת היא בדיוק בשביל התפיסה
יצחק פינדרוס:
 אני חושב הפוך, כשאתה רוצה לגבות תעמוד בתור
יצחק פינדרוס:
 כשאתה רוצה לתת תבוא ותיתן
יצחק פינדרוס:
 היפוך
דניאל אילון:
תן לו חינם
יצחק פינדרוס:
לא תן לו חינם
יצחק פינדרוס:
 הוא צריך לתת
יצחק פינדרוס:
 השאלה מי מחויב למי
יצחק פינדרוס:
 המדינה מחויבת לאזרח או האזרח חייב למדינה
יצחק פינדרוס:
 זאת השאלה שממנה אני מתחיל
דניאל אילון:
האזרח מחליט אם הוא רוצה לעלות, אנחנו לא קובעים
יצחק פינדרוס:
הוא לא רוצה לעלות, למה הוא משלם מס הכנסה? למה הוא משלם מס הכנסה וביטוח לאומי? למה הוא משלם ארנונה? למה הוא משלם ארנונה ולא מקבל שירותים מהרשות המקומית? למה הוא משלם מס הכנסה ולא מקבל שירותים מהמדינה? בוא, יש איזה שהוא משהו שהוא מינימום
דניאל אילון:
מס הכנסה פועל לפי תושבות
דניאל אילון:
 אנחנו לא מכריחים אף אחד לעלות
יצחק פינדרוס:
אמרת יפה
יצחק פינדרוס:
 מס הכנסה פועל לפי תושבות
יצחק פינדרוס:
 משרד הרווחה פועל לפי תושבות
יצחק פינדרוס:
 משרד הכלכלה פועל לפי תושבות
יצחק פינדרוס:
 משרד החינוך פועל על פי תושבות
יצחק פינדרוס:
 כולם פועלים על פי תושבות, אבל מדינת ישראל עשתה משהו
יצחק פינדרוס:
 אני מסכים, אני מראש אמרתי, שרשות האוכלוסין תצא מהתמונה
יצחק פינדרוס:
 מבחינתי, מערך ההזדהות הממשלתית תעבור, כמו בארצות הברית, לביטוח לאומי
יצחק פינדרוס:
 הרי זה מה שאני הצעתי ביום הראשון
יצחק פינדרוס:
 כשהגעתי לפה, אמרתי חבר'ה, זה טעות
דניאל אילון:
מי שתושב פה, תושבי כל הארץ שדיברנו עליהם
יצחק פינדרוס:
אבל אתה לא מטפל בו כתושב
יצחק פינדרוס:
 אתה לא נותן לו
דניאל אילון:
בוודאי שאני נותן לו
רחל מורגנשטרן:
אם הוא צריך לחכות 10 חודשים כדי לקבל מספר מזהה לילד נכה, להיכנס למעון יום שיקומי
יצחק פינדרוס:
כן, זה לא נקרא לתת שירות
רחל מורגנשטרן:
זה לא נקרא לתת שירות
רחל מורגנשטרן:
 אם יש לנו מאות משפחות שמחכות לקבל מעונות שיקומיים, ועדות במשרד החינוך חריגים שאי אפשר להגיש אותם
רחל מורגנשטרן:
 ילדים שגרים ברעננה וישבו בבית שלושה חודשים, כי העירייה לא הצליחה להנפיק להם מספר כדי לרשום אותם
רחל מורגנשטרן:
 ילדים רגילים
רחל מורגנשטרן:
 והם דווקא בתהליך עלייה המשפחה הזאת
רחל מורגנשטרן:
 אז מה יש לי לומר להם? אם כל כך קשה לגור כאן, איך אפשר בכלל לעשות עלייה?
דניאל אילון:
אנחנו מחלקים
דניאל אילון:
 ביטוח לאומי, שבאמת עבור הבעיות שאת מציינת, צריך לפעול בלחץ
דניאל אילון:
 הוא נותן פתרון פרוביזורי
יצחק פינדרוס:
לא, זה לא ביטוח לאומי
יצחק פינדרוס:
 רוב הוועדות שהיא אמרה זה לא ביטוח לאומי
דניאל אילון:
לא, היא נתנה דוגמה
רחל מורגנשטרן:
כל אלה זה לא ביטוח לאומי
יצחק פינדרוס:
לא, לא, זה לא ביטוח לאומי
יצחק פינדרוס:
 אף אחד מהם זה לא ביטוח לאומי
רחל מורגנשטרן:
זה משרד החינוך, משרד הרווחה, עיריות
דניאל אילון:
בסדר
דניאל אילון:
 אז הם נותנים פתרונות מיידיים
יצחק פינדרוס:
הם לא נותנים
רחל מורגנשטרן:
הם לא נותנים, אין להם איך לתת
יצחק פינדרוס:
הם לא נותנים, כי הם לא יכולים
יצחק פינדרוס:
 כי הם תלויים בך
דניאל אילון:
ניקח את הדוגמה של ביטוח לאומי שנותן מספרים זמניים
יצחק פינדרוס:
לא, כי הוא מקבל כסף גם
דניאל אילון:
בסדר גמור, לא חשוב הכסף
יצחק פינדרוס:
לא, אבל רווחה
יצחק פינדרוס:
 משרד הרווחה, משרד החינוך
דניאל אילון:
בסדר, משרד הרווחה, משרד החינוך
דניאל אילון:
 הם ממציאים לעצמם מספרים פיקטיביים כמו שקוראים לזה, פתרון
יצחק פינדרוס:
לא, בלחץ של חיים וחסד אין להם את זה
דניאל אילון:
לא, הם לא הראשונים
דניאל אילון:
 לא חשוב
דניאל אילון:
 ילדים זרים, תן לי להסביר
דניאל אילון:
 הם חייבים לרשום אותם איכשהו
דניאל אילון:
 אז הם אומרים משרד החינוך חייב לתת חינוך מיד
דניאל אילון:
 גם אם הוא לא מבין בדיוק מי זה הילד הזה
דניאל אילון:
 ילד שמסתנן בדרום תל אביב
דניאל אילון:
 בסדר? הוא לעולם לא יגיע אליי לעשות עליה
דניאל אילון:
 אז הם נותנים לו מספר
דניאל אילון:
 הוא לא ייהפך לתושב חוקי בגלל זה
דניאל אילון:
 הם פותרים את מה שהם מחויבים לעשות על פי דין
דניאל אילון:
 אנחנו אומרים, רשות האוכלוסין לא אמרה אם אתה לא עושה עלייה, תחליט כבר, או שתצא מהארץ או שתעשה עלייה
דניאל אילון:
 לא, רשות האוכלוסין לא אמרה את זה
דניאל אילון:
 היא אומרת אתה רוצה לקבל אשרה פה? קיבלת אשרה, בסדר
דניאל אילון:
 אתה תושב ארעי, בוא בזמנך החופשי, קח שנה שלמה
דניאל אילון:
 וגם בסוף השנה אף אחד לא ידרוש ממך לצאת
דניאל אילון:
 תביא כמה מסמכים שצריך
דניאל אילון:
 מה שאנשים אחרים עושים תיק תק בשביל לעלות
דניאל אילון:
 בזמנך החופשי
דניאל אילון:
 ואז אתה הופך לתושב, עם תשע ספרות מה שקוראים
דניאל אילון:
 מספר זהות, יותר טוב מזה אין בפני כל הגופים
דניאל אילון:
 מי שלא עושה את זה הוא יודע למה הוא לא עושה את זה, לא אני
דניאל אילון:
 אנחנו עובדים בנחת, לא לוחצים אף אחד
דניאל אילון:
 ובינתיים האחרים נאלצים לעשות את מה שהם עושים
דניאל אילון:
 מס הכנסה שובר את הרוח, ביטוח לאומי שובר את הראש
דניאל אילון:
 אין להם ברירה, זה בסדר
דניאל אילון:
 אנחנו בנחת
דניאל אילון:
 לא לוחצים אף אחד
רחל מורגנשטרן:
זה נשמע מצין אם זה היה המציאות
דניאל אילון:
זאת המציאות
דניאל אילון:
 פעם יואל או אנשיו דרשו ממישהו לצאת מהארץ, שנה שלמה
רחל מורגנשטרן:
לא
רחל מורגנשטרן:
 ניסיתם פעם להשיג את המסמכים האלה מרחוק?
דניאל אילון:
יום יום מביאים לנו אותם, מה זאת אומרת? מה זה עלייה לארץ? דרך מי עוברים כל העולים אם לא דרכנו?
דני קורן:
דני זקן, ביטוח לאומי
דני קורן:
 אנחנו בישיבה הקודמת היינו מעודדים
דני קורן:
 כפי שאנחנו מבינים, זה לא הולך להיות קל ומהיר כמו שחשבנו
דני קורן:
 כרגע אני רוצה רק להציג כמה דברים ובסופו של דבר אני אגיע לאיזה שהיא הצעה שיש לנו פה בצוות, לאור הדברים שנאמרו פה
דני קורן:
      קודם כל חשוב להבין שבאמת חוק הביטוח הלאומי מטפל גם באוכלוסייה שזכאית לקבל מעמד של תושבות, כולל שירותי בריאות כמו תושב ישראל וגם מטפלת באוכלוסייה כמו למשל עובדים זרים, שגם להם מגיעות זכויות מכוח חוק הביטוח הלאומי
דני קורן:
 כמו למשל הוצאות אשפוז של לידה, קצבאות ילדים וקצבאות נוספות של דמי פגיעה
דני קורן:
 אז כשאנחנו מקימים בתוך המערכת שלנו וקוראים לזה ישות, נפש בישראל מה שנקרא, בשביל למצות את הזכויות, אז יש לנו פה באמת שני מסלולים: את אלה שאנחנו מקימים אותם במערכות שלנו עם המספר שמתחיל ב-77, לצורך קבלת קצבאות, כולל שירותי בריאות
דני קורן:
 ויש את האוכלוסייה השנייה כמו עובדים זרים, לצורך קבלת אותה גמלה
דני קורן:
      אנחנו מדברים כרגע על אלה שזכאים לקבל מעמד של תושבות
דני קורן:
 זה א'2 ו-א'4
דני קורן:
 איך שאנחנו רואים פה, אנחנו רצינו פשוט ליתר את כל הצורך להקים 77, כי בסופו של דבר אנחנו עושים עבודה מאוד דומה למשרד הפנים
דני קורן:
 ברגע שאנחנו רואים שזה לא כך, אז אנחנו צריכים בעצם לחזור למערך הדיגיטל הלאומי למעשה למשהו שעד שהדברים ילוטשו ויעברו אולי בצורה יותר חלקה, יותר מהירה, נראה כרגע - - - להיות אדישים למה שהיא אמרה
דני קורן:
 אנחנו כרגע לא יכולים
דני קורן:
 אנחנו ביטוח לאומי
דני קורן:
 אנחנו לא יכולים, למרות שזה לא במגרש שלנו
דני קורן:
      יש משהו שהתחלנו לעבוד עליו וקצת הקפאנו אותו, כי חשבנו שמפה תצא הישועה
דני קורן:
 שבסופו של דבר אנחנו צריכים בעצם לבנות כרגע את המספר המזהה 77 שהוא בעצם יהיה המספר שירוץ בכל הגופים
דני קורן:
 או בצורה שפותחים איזה שהוא, עושים איזה שהוא יישור קו שיצטרכו לפנות אלינו בשביל להנפיק 77 כאלה שאין להם
דני קורן:
 או לחילופין כאלה שכבר נמצאים במלאי, לעשות סנכרון בין המספרים שהם מקבלים במס הכנסה, משרד הרישוי ובכל מקום, ולעשות סנכרון עם ה-77, שזה בעצם מערך הדיגיטל יכול לעשות את אותו סנכרון
דני קורן:
 זה כרגע מה שנראה הפתרון שיהיה, גם אם רצים כמה מספרים בכמה משרדים, עדיין הכול יכול לשבת על ה-77, כמובן עם אמצעים מזהים, שנוכל לזהות שבאמת זה אותו אדם
דני קורן:
 שלא יהיה חלילה אדם שיש לו שתיים, שלוש או ארבע זהויות
דני קורן:
 שמסתובב עם כמה זהויות
דני קורן:
 זה בעצם משהו שיהיה, צריך גוף אחד שיסנכרן בין הכול
דני קורן:
 מערך הדיגיטל הלאומי, אתה זוכר, דיברנו על זה, הצעת את זה
יצחק פינדרוס:
במערך ההזדהות, מה שדיברנו שמערך ההזדהות הממשלתי, כמו שאני נכנס עם תעודת זהות, אני יכול להיכנס עם 77
יצחק פינדרוס:
 זה בעצם מה שדיברנו אז
עופר ישי:
אם אתה רוצה שאני אתייחס, כבודו, אז אני אתייחס
יצחק פינדרוס:
רגע, שנייה, אבל חה"כ רוצה
יוסף עטאונה:
תודה רבה כבוד יושב-הראש
יוסף עטאונה:
 אתה תתפלא למה אני בדיון הזה
יצחק פינדרוס:
לא מתפלא
יצחק פינדרוס:
 תאמין לי שאני לא מתפלא
יצחק פינדרוס:
 הזהירו אותי לפני שהתחלתי את הדיון הראשון בדיון השישי שאתה תגיע
יוסף עטאונה:
אתמול כשקיבלתי מהעוזרים את רשימת הדיונים בוועדות
יצחק פינדרוס:
אתה יודע, יש דבר אחד שאני לא חשוד פה בכנסת, בנאיביות
יצחק פינדרוס:
 יש הרבה דברים שאני חשוד, אבל לא בנאיביות
יוסף עטאונה:
אז כשראיתי את הכותרת של תושבי חוץ המתגוררים וראיתי שרשות האוכלוסין שהיא צריכה לתת את התשובות והמענה, אני בא ממקום, מהנגב
יוסף עטאונה:
 מייצג אוכלוסייה שלמה שגם בעת מלחמה, בגלל רשות האוכלוסין, בדבר טכני שנמצא בתקנות, הם משלמים מחיר כבד בשירותים שהם אמורים לקבל בתחומי חינוך, רווחה והכול
יוסף עטאונה:
 וזה הכפרים הלא מוכרים
יוסף עטאונה:
 אנשים חיים בכפרים האלה, משום מה המדינה לא מכירה בהם
יוסף עטאונה:
 וחלק מהם נרשמו בעבר או רשמו אותם לפי כתובת של יישוב, למשל חורה, לאקיה, תל שבע
יוסף עטאונה:
 אבל בפועל הוא גר ביישוב לא מוכר שאין לו שום סטטוס לפי משרד הפנים
יוסף עטאונה:
      כשאנשים הגיעו למשרד הפנים, מנהל האוכלוסין בבאר שבע, ורצו לשנות כתובת
יוסף עטאונה:
 ויש נוהל במשרד הפנים, ברשות האוכלוסין, איך משנים כתובת
יוסף עטאונה:
 אתה בא, מודיע
יוסף עטאונה:
 וגם לחברה הערבית הבדואית בנגב ולכתובת שבט בכפרים הלא מוכרים הייתה התייחסות בתקנה 6 לתקנות מרשם האוכלוסין, שמאפשרת לתושב לרשום מען לפי שבט בדואי, הודעה על המען של שבט בדואי המשתרע על שטח רחב
יוסף עטאונה:
 כאילו זה מוסדר בתקנות
יוסף עטאונה:
      במדינת הנגב בדרום דחו את האנשים
יוסף עטאונה:
 דחו את האנשים
יוסף עטאונה:
 והייתה עתירה מנהלית על הדבר הזה
יוסף עטאונה:
 כי מה? אדם שרשום בכפר לא מוכר והוא מופיע בחורה
יצחק פינדרוס:
אני באמת חייב, העתירה התקבלה?
יוסף עטאונה:
אני אגיד לך, העתירה, משרד הפנים לא ביקש צו, לא הכול, והודיע שישנה את התקנות בינתיים
יוסף עטאונה:
 כי לא היה, אנשים הגיעו, מנעו מהם לשנות את הכתובת שלהם
יוסף עטאונה:
 אני מחודש יולי מול משרד הפנים, מול רשות האוכלוסין, מול כל היועצים שלכם, כולל המשפטיים
יוסף עטאונה:
 ועד עכשיו לא קיבלתי תשובה
יוסף עטאונה:
 אחד דוחה ממקום לאחר
יוסף עטאונה:
 אדם חי בכפר לא מוכר
יוסף עטאונה:
 התקנה של משרד הפנים מאפשרת לו לרשום אותו כשבט, איפה שהוא נמצא
יוסף עטאונה:
 הרי מה זה כתובת? כתובת אני נמצא
יוסף עטאונה:
 אתה יכול כל המדינה, כל מוסדות המדינה יכולים לבדוק אותו, לראות אותו איפה הוא גר
יוסף עטאונה:
 הוא נמצא בשבט X
יוסף עטאונה:
 צריך לרשום את המקום
יוסף עטאונה:
 כי מזה נגזר שהוא רוצה שהילד שלו ילמד ביישוב, שם אין בית ספר, הוא צריך להגיע לבית ספר
יוסף עטאונה:
 יגידו לו לא מגיע לך הסעה, כי אתה רשום בערערה, אתה רשום בחורה
יוסף עטאונה:
 אבל בפועל הוא גר בכפר לא מוכר לפי השבט, היסטורית זה נמצא שם
יוסף עטאונה:
 עד עכשיו לא קיבלתי תשובה
יוסף עטאונה:
     אני אשמח מהדיון הזה שאנחנו נמצאים פה לקבל תשובה והתייחסות ספציפית לתקנה 6
יוסף עטאונה:
 למה לא רושמים את האנשים שבפועל? אני לא מדבר על אנשים שכל אחד ירשום איפה שהוא רוצה
יוסף עטאונה:
 אבל איפה שהוא גר, איפה הוא נמצא, זו הכתובת שלו
יוסף עטאונה:
 שום פקיד לא יקבע מה הכתובת שלו
יוסף עטאונה:
 הכתובת שלו איפה שהוא גר, איפה שהוא חי
יוסף עטאונה:
 איפה שמרכז החיים שלו נמצא שם
יוסף עטאונה:
 ולצערי זה לא מתבצע
יוסף עטאונה:
 אולי בעת המלחמה הם דואגים וצריך לדאוג לתושבי חוץ שגרים בתוך המדינה לספר להם את השירות
יוסף עטאונה:
 אבל אנחנו האזרחים השקופים בנגב הגיע גם הזמן להתייחס לכפרים הלא מוכרים כבני אדם, כאזרחים שווים
יוסף עטאונה:
 ולא להתייחס אליהם בתקנות מפלות, שלא מתייחסות לצרכים היום יומיים שלהם
יוסף עטאונה:
      אשמח לתשובה ממש עניינית על הדבר
יוסף עטאונה:
 כי על זה אני לא מוותר
יוסף עטאונה:
 אני חצי שנה מול משרד הפנים על זה ואני אמשיך
יוסף עטאונה:
 אם נצטרך להגיע עוד פעם לבית משפט, נגיע עוד פעם לבית משפט
יוסף עטאונה:
 אבל למה על דבר שהוא נמצא בתוך התקנות אני, האזרח הפשוט, צריך להשקיע כסף כדי לקבל מה שמגיע לי
יוסף עטאונה:
 מה שמובן מאליו ונמצא בתוך התקנות
יוסף עטאונה:
 אני לא ממציא דברים
יוסף עטאונה:
 אנשים לא ממציאים דברים
יוסף עטאונה:
 הוא נמצא בכפר לא מוכר, צריך לרשום אותו שם
יוסף עטאונה:
 בשם השבט שלו
יוסף עטאונה:
 וזה מוגדר בתקנות
יצחק פינדרוס:
האמת היא שהייתי בטוח שבאת על משהו אחר, זו האמת
יצחק פינדרוס:
 אבל אני רק אתן למערך הדיגיטל להשיב תשובה לשאלות הקודמות
יוסף עטאונה:
אבל זה שייך לעניין או לא שייך?
יצחק פינדרוס:
 אבל זה בסדר, אבל אתה חבר כנסת
יצחק פינדרוס:
 זכותך להיכנס, איך אומרים? פה בכנסת אפשר הכול
עופר ישי:
תודה
עופר ישי:
 אני יושב כאן, אני יושב עם החברים המאוד טובים שלי מרשות האוכלוסין
עופר ישי:
 אבל אני אגיד כמה דברים שהם לא בהכרח בעמדה שלהם וזה בסדר
עופר ישי:
 שמי עופר ישי
יצחק פינדרוס:
אני לא חושב שיש פה חילוקי דעות בעמדה
יצחק פינדרוס:
 אני רוצה לפני, שלא יהיו אי הבנות
יצחק פינדרוס:
 יש פה שני דברים: אנחנו מדברים על השירותים, אנחנו צריכים למצוא פתרון לשירותים
יצחק פינדרוס:
 הם מקדשים את מרשם האוכלוסין, זה בסדר גמור, זכותם המלאה
יצחק פינדרוס:
 אין לי שום תלונות על זה
יצחק פינדרוס:
 צריך עכשיו לגשר על הפער הזה
יצחק פינדרוס:
 מצד אחד איך אנחנו נותנים שירותים, כי מדינת ישראל עשתה משהו שלא קיים באף מקום, אמרתי את זה
יצחק פינדרוס:
 לא קיים באף מקום
יצחק פינדרוס:
 מערך ההזדהות הממשלתית לא קיים
יצחק פינדרוס:
 אני כמעט באף מדינה בעולם לא בא לקבל, לא מקבל שום שירות אם אין לי תעודת זהות
יצחק פינדרוס:
 זה משהו ישראלי, המצאה ישראלית מקורית
יצחק פינדרוס:
 בסדר גמור, אני לא נגד